ISANDA LAUAS
Tere tulemast saatesse!
Mu saatekülaline on toimetaja, mis tähendab seda,
et ta on üle 40 aasta intervjueerinud teisi inimesi.
Aga nüüd on ta siin vastaja rollis. Tere tulemast Martti Kivistö!
Sa oled Lahti kandist. Kus kohas sa sündisid?
Sündisin Nastola kandis, ühes maakohas.
Isa oli väiketalupidaja ja meil oli maad 15 ha.
Meil oli paar lehma ja kitsed. Sealt mu elu kulgema hakkaski.
Sa sündisid usklikus peres?
Jah. Mu vanemad olid vabakirikus. Meie kodus ööbisid mitmed jutlustajad.
Meile lastena meeldis siis väga neile oma jutluste kuulutamine:
"Rohi kuivab, lilleõis närtsib, aga Jumala Sõna püsib igavesti".
Isa tegutses ka pühapäevakoolis.
Meil oli ka oma kirik.
Ühiskristlus saigi su elu lähtekohaks juba päris noorest saati?
Said sa kristlusest aru kitsa- või laiapõhjaliselt?
Läbi kogu meie elu on olnud sõpru kõigis suundades,
kus usutakse Jeesust ja ülistatakse Tema nime.
Meil on kanalid lahti.
Ise liitusime tegelikult leerikooli ajal Luteri kirikuga.
Mind ristiti seal 14-15 aastasena. Ma mäletan seda.
Käisin siis Luteri leerikoolis.
Sa said toimetajaks. Saan aru, et oled sündinud sulepea käes!
Koolis käies kirjutasin lugusid maakonna lehele. Kirjutasin novelle.
Kirjutamisvõistlustel saavutasin edu ja muud sellist.
11 aastasena tegin oma esimese intervjuu jalgrattaga.
Käisin mööda külasid ringi.
17 aastasena olid juba vastutava toimetaja ülesannetes?
Ma pääsesin suvetoimetajaks. See oli "Pitäjän Sanomat" ajaleht.
See oli Lahtis. 2 päeva olin suvetoimetaja ja siis sain alaliseks.
Hoidsin silma peal kahe valla sündmustel.
Need olid kohalikud lehed.
Kui tänapäeva mõistes võtta,
siis kas neis lehtedes oli ka vaimulikke artikleid?
Kui neid lehti võtta, siis ma teadsin kõiki koguduse sündmusi.
Neid avaldati ka lehes.
See oli kohe tavaks avaldada neid kohalikus lehes.
Tollal seda austati. Polnud selliseid asju nagu tänapäeval,
et kõik lükatakse eemale, kus on natukenegi teistsugused mõtted.
Soome oli siis kristlikum maa. Mitmes maakohas oli palju usklikke.
Austati ka Piiblisõna, seadmata seda kahtluse alla.
Oled teinud oma elutöö neis piirkonnalehtedes
ja erisugustes toimetaja ülesannetes.
Kuidas tahaksid seda iseloomustada?
Seejärel jätkasin Orimattilas. Olin seal sealse lehe toimetussekretär.
Seal oli selline juhus, et tegin intervjuu oma tulevasest naisest,
kellega abiellusin aasta pärast. Seegi oli Jumala juhtimine.
Räägi ka sellega kaasnevatest visioonidest ja nägemustest.
Jumal oli rääkinud mu naisele noorena, kui ta Joensuus usule tuli,
et ta läheb mehele ajalehetoimetajale.
Ta veidi kahtles selles,
et millised need toimetajad küll olla võiksid,
aga hiljem sai see asi teoks.
Aasta oli siis 1977.
Juba aasta pärast peale intervjuud olite abielupaar.
Kuidas see tuli siis süttis?
Mu naine oli koguduse diakoni ametis,
nii et palju sai seal koguduses käidud.
Ja Jumal ilmutas oma juhtimist ka ühe prohveteeringu kaudu,
et me kolime uude kohta, kus saame olla õnnelikud.
Ma ei teadnud sellest asjast midagi,
kui korraga leidsin end 1980 a alguses Myllykoskilt.
Seal oli kohalik ajaleht, kuhu mind määrati toimetussekretäriks.
Nii et kõik toimus täpselt varasema prohveteeringu kohaselt.
Sa tegid seal suurema osa oma elutööst.
Kuidas see kõik 20 aasta sisse mahtus?
Ma olin 22 aastat toimetussekretär
ja seejärel artiklite toimetaja nii umbes 4-5 aastat.
2006 a oli selline meeldejäävam sündmus,
kus tõdeti, et nende töödega on lõpp.
Peab kõik ära andma ja ära minema.
Sellega sai see karjäär läbi.
Meie lehe ilmumispäevade arv vähenes
ja see põhjustas ka selle, et keegi pidi ära minema.
See oli kõva löök! Sa olid, nagu sa ise ütlesid, töönarkomaan.
See täitis su päevi ja õhtuidki. Et ühtäkki oligi kõik?
Olin kohutavas töö orjuses ja palusin perelt ning lastelt andeks,
et see töö oli mind nii palju valitsenud. Kogu mu elu.
Tegelikult oleks pidanud võtma rohkem aega laste jaoks.
Aga see oli Jumala täpne plaan.
2006 a oli meie elu uueks sihiks evangeelne üritus Kouvolas.
Ma ise olin seal kõnelemas.
Ma ei teadnud midagi tulevikust.
Lugesin seal Psalmi 23:
"Jumal on mu karjane, mul pole mitte millestki puudus".
Usaldasin seda, et Jumal juhib ja hoolitseb.
See osutus pikemaks puhkuseks.
Jumal oli rääkinud mu lähedastele, et peaksin võtma üsna vabalt.
4 kuu pärast tuli kutse taas tagasi tööle.
Olin taas toimetaja 2 x nädalas ilmuvas lehes.
Aga eelmise kevade aprillis hakkas leht ilmuma 1 x nädalas.
See tähendas seda, et inimeste arvu tuli taas vähendada.
Ma ise ka vaatasin, et on hea jätta koht teistele.
Kohe-kohe jään pensionile.
Nagu sa mainisid, ilmus leht algul 2 x ja hiljem 1 x nädalas.
See on märk selle kohta, et lehed ja kogu meediamaailm on murranguajas.
Ka sa ise oled saanud seda näha, sattudes selle segaduse keskele.
Kuna oled ise kõige selle sees olnud, siis mis sa arvad, kuhu oleme teel?
See muutus on tõesti ränk ja raske on tõdeda,
et just traditsioonilised lehed on uuendustuultes.
Toimetusi ühendatakse. Luuakse ka ühistoimetusi.
Aga mis on oluline - sisu on oluline.
Mis sisu meile pakutakse? Evangeeliumi nurga alt vaadatuna.
Meil on võimas sisu. Aga ma näen ka puudusi. Vana asemele tuleb uus.
Selline isiklik teavitamine.
Nüüd liigutakse enam kohaliku konteksti poole;
maakonnalehed pakuvad rohkem kõike kohalikuga seonduvat.
Aga teabe edastamine inimeselt inimesele, see tugevneb.
Varem räägiti sellest, et kui kõigil lehtedel on üks toimetus
ja lehti jagatakse väga laiale piirkonnale,
siis vaatajatel ja lugejatel puudub sisu osas valikuvõimalus.
Enne seda murrangut oli maailm palju rikkam.
Ka interneti kaudu saavad inimesed igalt poolt igasuguseid uudiseid.
Neid tuleb palju rohkem, kui jõuab lugeda.
Nii see on.
Ka töötajatel on raske. Nende arvu vähendatakse.
Tänapäeval on sellel alal raske tööd leida.
See on täitsa tõsi, et koosseisud vähenevad ja ressursid kuivavad kokku.
Mõni tahaks olla veel edasi tööori; kasvõi valitsuse lehtedes.
Praktikas aga see kahjuks ei õnnestu.
Sa oled oma töö kõrvalt toimetanud ka kristlikke lehti.
Siin on sama lugu, et tehnika areng on mõjunud tegevust kitsendavalt.
Samas aga on toimunud sisu muutus.
Kuidas sa seda kommenteeriksid kristliku meedia valguses?
See on kogu Soome kiriku murrang,
et ollakse loobumas traditsioonilisest Piibliusu mõttest.
Rohkem loodetakse oma jõu peale ja vähem Püha Vaimu väe peale.
Lahendus on selles, et Jumal on see, kes mõjutab inimestes ärkamist.
Olen seda isegi näinud, olles ka koguduse infotöötaja.
Informeerides inimesi koosolekute toimumisest,
ei tähenda see veel, et nad tingimata kohale tulevad.
Inimesed ütlevad: "Ei huvita".
Jumal peaks olema see, kes mõjutab südant muutuseks.
See muutus on olnud tõesti märkimisväärne.
Sest on teada, et eri teenistustel käib inimesi väga vähe.
See on märk sellest, et sisust on midagi puudu.
Kui me ka tänapäeval võtaks Piiblit ja Jumalat tõsiselt,
nii nagu tõotatud rahvas, kui nad Iisraeli tulid.
Joosua õpetas neid, et teenige Jumalat ja hävitage kõik ebajumalad.
Tänapäeva näide on see,
et inimeste ajakasutusse kuulub 1000 asja, head harrastused jne.
Ma ei ütle, et see on vale.
Aga need võtavadki inimestelt selle aja, mis kuulub Jumalale.
Lugeda Piiblit, elada Püha Vaimu väe läbi ja ülistada, omab tugevat väge,
mida Soome kirik hakkab õpetama.
Ka meie kogudusse tuleb õpetus ülistusest,
kus üks inimene tuleb seda meile veebruaris õpetama.
Muusika ja ülistusmuusika on traditsiooniline viis
musitseerida kirikutes ja kogudustes.
Siin on nagu mingi väike võitlus. Kas on?
Jah. See on nii, et me ei peaks inimliku tarkusega otsima seda,
mis inimestele meeldib, vaid uurima Püha Vaimu kaudu.
Tema räägib meile. Temal on see vägi.
Kui see meis mõju avaldab, siis on see tunnistuseks
ja inimesed tervenevad, leides Jeesuse kui oma vabastaja.
See on tänapäeval ka suur meedia asi.
Kuna sa rääkisid ülistusest, siis miks on ülistus tähtis?
Juba sellepärast, et meil on kõikväeline Jumal, kes on meid loonud.
Tema teab, kes me oleme. Ülistatakse seda, mida Jeesus tegi.
Tema võitis patu, surma ja haiguse väe.
Tema tahab meid muuta ja tervendada. Teha meid terveks.
Ülistus on see, et inimene avab oma sisemuse.
Et Püha Vaim pääseb sinna sisse parandama.
Neid asju on palju.
Mitmel on juba lapsepõlvest ja noorusest valusaid asju.
Kui neid ei sulatata, aeta välja ega parandata,
pole inimene suuteline elama õiget elu.
Palju räägitakse, et elu ongi selline, aga minu meelest on see pigem surm.
Tõeline elu saab alguse siiski vaid koos Jeesusega.
Kui Tema selle annab ja avab, siis saame tunda, mis on elu.
Kui nüüd võrrelda kahte muusikat,
siis kas koraalides või tuttavates vaimulikes lauludes
minnakse lihtsalt mööda mingit teerada,
aga ülistuses me avame isiklikult oma südamed?
Ma ei alahindaks koraale.
Neil on koguduses oma koht ja Püha Vaim on neid ka inspireerinud.
Meil on palju häid koraale.
Aga vaadakem ülistust kui Jumala suuruse ja kirkuse vaatamisena.
Tänapäeva inimesed peaksid just rohkem Jumala kirkust vaatama.
Et nad ei vaataks neid raskeid ja tülikaid asju ning probleeme,
kuna Jumal võib kõik võimatud asjad muuta võimalikeks.
Sa käisid Iisraelis Jeesuse tegutsemispaikades
ja avastasid Piibli täiesti uuel moel.
Mida sa sellest soovid rääkida?
See oli aasta tagasi, kui ma sain 60 ja otsustasime naisega minna Iisraeli.
Eero Juukkala oli meile giidiks.
See oli võimas kogemus olla ise seal Genetsareti järve kaldal neis paigus,
kus Jeesus valmistas jüngritele kala ja leiba.
Kapernaumas, kus ta tervendas haigeid
ja Haifa palee lähedal, kus vaatasin tänava kivisillutist.
See on sama vana kui Jeesuse tegevus seal.
Need veemahutid, kus Jeesust peeti kinni vangistatuna.
Nüüd, kui ma loen Piiblit, elab Piibel mu jaoks ühel uuel moel
ja ma tean, et nad läksid üles Jeruusalemma,
kuhu on ülesmäge pikk tee.
Autogagi on tükk tegemist, et sinna üles saada.
See on arusaamatu, kui pikki otsi need inimesed käisid.
Piibel ja kõik need kohanimed muutuvad elavaks.
Ma loen nüüd Piiblit nii, et mul on kaart kõrval
ja ma vaatan, kus need kohad olid ja kuidas see kõik toimus.
Ma vaatan kaarti ja see kõik jääb paremini meelde.
Iisraelis peaks igaüks vähemalt korra elus ära käima!
See on nii vapustav kogemus.
Ka Nutumüüri äär on püha koht.
Seal Jumal räägib. Räägib ka meiesuguste inimestega.
Ta vastas mulle mitte kõrvaga kuuldavalt, et Ta tõesti teeb seda.
Neil pühadel kohtadel on märkimisväärne tähendus.
Ei ole vaid üks koht, kus Piibli ajalugu on toimunud.
Mind ei huvita päikeserannikule minek.
Tahan pigem uuesti Iisraeli minna, et näha näiteks Hasorit -
ainukest suurlinna, mille Joosua maha põletas.
Seal lähedal oli ka Jeesuse lapsepõlvekodu,
kus ta koos Joosepiga puusepatööd tegi.
Kuidas on Iisrael hakanud sinus uut moodi elama peale reisi?
Ma olen hakanud TV7't vaatama.
Olen vaadanud Iisraeli uudiseid ja teisi Iisraeli teemalisi saateid
ning saanud palju teavet Jeruusalemma stuudiost.
Sa ütlesid enne selle saate tegemist, et ärkamine algab ka Luteri kirikus.
Kui varem viidati sellele, et sealne peavool läheb teises suunas,
siis mil moel sa näed märke, et ärkamine algab ka suures kirikus?
See kõvadus hakkab murduma
ja oma mõju on ka majanduslangusel.
Varem kujutati ette, et inimene on see, kes kõike valitseb
ja püüab meie majandust juhtida.
Et inimmõistus on siin maailmas see, kes kõik asjad paika paneb.
Nüüd aga on jõutud tõdemuseni, et inimene suudab ikka nii vähe!
See kõik viib raskesse olukorda.
Ma olen mõelnud, kuidas saaks Soome võlakoormat kergendada?
Varsti jõutakse selle juurde tagasi, et enne sõda olid sellised hetked,
kus Soome kirikutes palvetati.
See on täitsa võimalik, et varsti saavad Soome kirikud taas rahvast täis
ja siis palvetatakse, et kõik asjad loksuksid paika.
Poliitikute kõnedest selgub, et neil pole selget tarkust selle kohta,
mida tuleks teha.
Tuleb meelde, kuidas Piibel ütleb mitu korda,
et Jumala kartus on tarkuse algus.
Ehk siis sealt läheb kogu see tarkus ka majandusellu ja mujale.
Küsimus on selles,
et inimesed peaksid tegema 180 kraadise pöörde Jumala poole.
Jah ja kui sa rääkisid ajast, siis me teeme teatud valikuid,
hakates palvetama ja paastuma -
see on üks viis, mis kindlasti vaigistab inimest
ja toob ta Jumalale lähemale.
Ja see asi muutub elavaks.
On olemas sloganid,
mille kohaselt meelelahutus ja kõik muu on inimesele hea,
aga elades Jeesuse lähedal saad sa tunda Püha Vaimu väge.
Selle tervendavat väge ja kõike seda.
Inimene tegelikult ei vaja meelelahutust, mis võib olla väga kaugel õigest elust.
Oled teraselt jälginud seadusandlusküsimusi
ka Luteri kiriku ringkonnas.
Seal on see sisu läinud veidi vales suunas. Või kuidas?
Kahjuks see nii on.
Nüüd toimub see käte väänamine, et kust leida tarkusekive.
Kuid tarkusekivid on olemas juba tuhandeid aastaid.
Nüüd tullakse tagasi nende juurte juurde.
Meil oleks sellest veel palju rääkida, aga hetkel aeg enam ei võimalda.
Kuid räägi vaatajatele, mida oled avastanud?
Mida Jumal teeb?
Sul on palju avastusi, et palve on tervendanud haigeid.
On sul näiteid selle kohta,
kus inimene on tervenenud ja tulnud usule?
Jumal on meid viimase aasta jooksul üllatanud.
On olnud olukordi, kus inimesed on olnud väga raskesti haiged
ja on öelnud, et enam pole palju elada jäänud.
Oleme saanud nende eest palvetada ja usaldada nad Jumala hoolde.
Jumal aga on selliseid inimesi üles tõstnud.
Kui Soomes oli David Herzog külas, sain teda teleri kaudu jälgida.
Võib täitsa öelda, et ka seal on olnud imelisi palvevastuseid.
Protsessid olid käimas.
Ülistuskoosolekutel kiideti Jeesust
ja lauldi, et Jeesus on see, kes tervendab ja teeb täiesti uut.
Ja Ta muudab ka inimese lähiümbruskonna.
Aga nüüd ütle vaatajatele, mida Jumal on andnud sulle öelda.
Mul on karjase psalmi koopia, mille esimeses salmis on kirjas:
"Kui Jumal on mu karjane, siis mul pole mitte millestki puudus".
Tänapäeval tundub, et inimesed küsivad, mis neil puudu on.
Et kõik asjad puuduvad. Pole seda, pole teist ja kolmandat.
Aga see on üks imeline kirjakoht.
Kui Jumal on me karjane, pole meil millestki puudu.
Meil on võimalik jõuda sellisesse olukorda.
Ja kui me otsime esiti Jumala riiki ja tema õigsust,
siis nii imeliselt juhtub see, et kõik muu antakse meile pealekauba!
Jumal ei keela meile midagi head.
Siin psalmis on veel toredaid kohti.
"Ta asetab meid puhkama."
Tänapäeval ei võimalda mitmedki asjad meile puhkust.
Puhkust rohelistel aasadel.
"Ja Ta juhib meid õigele teele."
Mu meelest on see väga tähtis igaühele, kes seda saadet vaatab.
See plaan kehtib sinugi elugi jaoks. Jumalal on väga täpsed plaanid.
Ta on teinud need enne, kui sind emaüsas eostati.
Lase Jumalal Tema plaan oma elus täide viia!
Lase Pühal Vaimul tulla parandama neid haavu, mis on elu käigus tekkinud.
Mõned on kapseldanud need sügavale oma sisemusse,
arvates, et kui need unustada ja maha matta, siis neid enam pole.
Lase Pühal Vaimul tulla ja hakka ülistama!
Pööra pilk Jeesusele! Pööra pilk ära suurte eluvaevade pealt!
On palju haigusi; töötust omaste, laste ja lastelaste eludes.
Luba Jumala kirkusel tulla ja sekkuda, sest siis su elu läheb hästi.
Tänan! Need olid need viljad, mille me sinult saate lõpus saime.
Neid vilju saad veel jagada tulevikuski - sa oled veel noor mees!
Jumal juhtigu sind Soome Siioni seltsis
ja andku sulle veel käia paljude inimeste kõrval!
Tõlge: Raul Jürimaa